Diari Oficial de la Generalitat Valenciana


Sumari del DOGV 1592, del 23-07-1991 (1991/822195)

ORDRE de 3 de juny de 1991, del Conseller d'Agricultura i Pesca, concedint ajudes a les organitzacions de productors d'oli d'oliva de la Comunitat Valenciana.
--------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/06/03/(15)/dof/vci/html**

### Dades del document

Número de DOGV
:   1592

Data del DOGV
:   23-07-1991

Secció del DOGV
:   DISPOSICIONS GENERALS

Número del document
:   1991/822195


Data del document
:   03-06-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 3 de juny de 1991, del Conseller d'Agricultura i Pesca, concedint ajudes a les organitzacions de productors d'oli d'oliva de la Comunitat Valenciana.  
El Reglament de la CEE 136/66, del Consell de 22 de setembre pel qual s'estableix una organització comuna de mercats al sector de les matèries grasses, preveu la concessió d'una ajuda a la producció d'oli d'oliva per a tots els oliaires comunitaris que acomplesquen determinats requisits.  
El Reglament de la CEE 136/66, regula la constitució, per part dels oliaires, d'organitzacions de productors d'oli d'oliva la finalitat de les quals és tramitar i gestionar per als membres l'ajuda a la producció, assignar a cadascun la part corresponent i realitzar determinats controls sobre la documentació presentada pels associats.  
El finançament del funcionament de les organitzacions està previst en l?esmentada reglamentació comunitària mitjançant la deducció d'un percentatge de l'ajuda que correspon a cadascun dels oliaires membres de l?organització. Aquest percentatge es fixarà per a cada campanya, així com l?import unitari que haurà d'assignar-se a les organitzacions de productors per cada sol·licitud d'ajuda individual tramitada.  
El Reglament 3061/84 de la Comissió, pel qual s'estableixen les modalitats d?aplicació del règim d'ajuda a la producció d'oli d'oliva, preveu en l'article 8 que quan l?import percentual de la deducció practicada per les organitzacions sobre l'ajuda dels associats no permeta concedir les quanties establertes per cada sol·licitud tramitada, els Estats membres podran contribuir al finançament d'aquestes organitzacions, sempre dins dels límits fixats per cada expedient d'ajuda emplenat.  
Per raó que les explotacions olivereres de la Comunitat Valenciana es caracteritzen per ser d'una dimensió menuda, les organitzacions de productors implantades en aquest territori tramiten expedients per als membres d'un import tal,, que les deduccions practicades sobre l'ajuda dels associats no permeten assolir, amb diferències notables, les quanties que per a cada sol·licitud tramitada s'estableixen per a cada campanya, i açò fa que es dificulte l'adequat funcionament administratiu i disposar dels mitjans adients per a realitzar les tasques i funcions encomanades a aquest tipus d'organitzacions.  
Tenint en compte l?interés sòcio-econòmic d'aquesta ajuda comunitària, que contribueix a mantenir les rendes agràries d'una part de la població l'activitat de la qual es desenvolupa en zones desfavorides, i també la contribució de les organitzacions de productors perquè el major nombre possible d'oliaires se'n beneficie i assumesca les tasques de gestió i tramitació dels expedients dels afiliats que per als oliaires no associats són realitzats per l?Administració mateixa.  
Per aquest motiu, la Conselleria d'Agricultura i Pesca considera procedent establir una línia d'ajuda que contribuesca a finançar adequadament les organitzacions esmentades i possibilite un funcionament correcte en el compliment de les tasques assignades per la reglamentació comunitària.  
Per això, i en ús de les facultats que tinc atribuïdes,  
ORDENE:  
Article primer  
Podran beneficiar-se de les ajudes previstes en aquesta ordre les organitzacions productores d'oli d'oliva de la Comunitat Valenciana reconegudes per la Conselleria d'Agricultura i Pesca d?acord amb el que disposa el Reial Decret 2796/86, de 19 de desembre.  
Article segon  
Les ajudes consistiran en la subvenció d'una quantitat econòmica per cada expedient de sol·licitud d'ajuda individual tramitat i proposat al pagament per l?organització de productors, d'acord amb les normes contingudes en l'ordre ministerial que regula l'ajuda a la producció d'oli d'oliva en cada campanya, per mitjà de l'organització de productors corresponent.  
Article tercer  
L'import de l'ajuda per expedient, a què fa referència l'article segon d'aquesta ordre, no podrà ser superior a la diferència entre la quantia fixada per la reglamentació de la CEE ' per a la campanya en qüestió i la que resulte de dividir el muntatge total de la deducció practicada per l?organització entre el nombre total de sol·licituds d'ajuda individuals que hagen resultat beneficiaris de l'ajuda en l?esmentada campanya.  
Article quart  
La sol·licitud d'ajuda es dirigirà al Conseller d'Agricultura i Pesca, i s'hi adjuntarà la relació del nombre total de sol·licituds individuals a les quals s'ha pagat l'ajuda, import total d'aquestes i la suma de la deducció practicada.  
Per tal de justificar l'ajuda caldrà presentar la següent documentació:  
- Còpia de les sol·licituds d'ajuda conjuntes presentades davant l?òrgan competent, corresponents als oliaires membres de l?organització que hagen resultat beneficiats per l'ajuda.  
- Documentació acreditativa de la comunicació dels pagaments corresponents a les ajudes sol·licitades, realitzada per l?entitat pagadora i certificat expedit per l?entitat bancària en què l?organització hagués rebut el pagament.  
Documentació acreditativa que l'entitat s'hi troba al corrent del compliment de les obligacions fiscals i amb la Seguretat Social.  
Article cinqué  
La Conselleria d'Agricultura i Pesca, vista la documentació presentada i una vegada realitzades les comprovacions que calguen, concedirà una ajuda a l?organització sol·licitant, la quantia de la qual estarà supeditada a les disponibilitats pressupostàries, i en qualsevol cas l?import s'adequarà al que estableix l'article tercer d'aquesta ordre.  
Article sisé  
El pagament de l?import de les subvencions concedides s'efectuarà amb càrrec a les dotacions pressupostàries de capital del programa 821.20 de l?Institut de Cooperativisme Agrari Valencià (ICAV), del pressupost de despeses de la Generalitat Valenciana, línia 701 i l'assignació per a l?exercici 1991 és de cinc milions de pessetes (5.000.000 PTA).  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana i serà d'aplicació en la campanya 1990-91 i en les successives.  
València, 3 de juny de 1991.  
El Conseller d'Agricultura i Pesca,   
LUIS FONT DE MORA MONTESINOS


Còpia Permalink ELI